ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਿਲਦ-ਉਨ-ਨਬੀ ਦੇ ਮੌਕੇ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਿਲਾਦ-ਉਨ-ਨਬੀ ਦੇ ਮੌਕੇ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨਮੰਤਰੀ ਨੇ ਕਿਹਾ, "ਮਿਲਾਦ-ਉਨ-ਨਬੀ 'ਤੇ ਸ਼ੁਭਕਾਮਨਾਵਾਂ। ਉਮੀਦ ਹੈ ਕਿ ਇਹ ਦਿਨ ਸਾਰੇ ਲੋਕਾਂ ਵਿੱਚਦਇਆ ਅਤੇ ਭਾਈਚਾਰੇਦੀ ਭਾਵਨਾ ਵਧਾਵੇ।ਸਾਰੇ ਤੰਦਰੁਸਤ ਅਤੇ ਪ੍ਰਸੰਨ ਰਹਿਣ। ਈਦ ਮੁਬਾਰਕ।"
https://twitter.com/narendramodi/status/1322006112309256193
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਦੇ ਪਰਸਨਲ ਪ੍ਰੋਟੈਕਟਿਵ ਇਕੁਇਪਮੈਂਟ  ਨੂੰ ਇੰਸਟੀਟਿਊਟ ਆਵ੍ ਨਿਊਕਲੀਅਰ ਮੈਡੀਸਿਨ ਐਂਡ ਅਲਾਈਡ ਸਾਇੰਸਜ਼  ਦੁਆਰਾ ਪ੍ਰਵਾਨਗੀ
ਭਾਰਤੀ ਜਲ ਸੈਨਾ ਦੁਆਰਾ ਡਿਜ਼ਾਈਨ ਤੇ ਤਿਆਰ ਕੀਤੇ ਗਏ ਪਰਸਨਲ ਪ੍ਰੋਟੈਕਟਿਵ ਇਕੁਇਪਮੈਂਟ  ਦੀ ਟੈਸਟਿੰਗ ਇੰਸਟੀਟਿਊਟ ਆਵ੍ ਨਿਊਕਲੀਅਰ ਮੈਡੀਸਿਨ ਐਂਡ ਅਲਾਈਡ ਸਾਇੰਸਜ਼  ਦਿੱਲੀ ਦੁਆਰਾ ਕੀਤੀ ਗਈ ਹੈ, ਜੋ ਰੱਖਿਆ ਖੋਜ ਤੇ ਵਿਕਾਸ ਸੰਗਠਨ  ਦੀ ਇੱਕ ਇਕਾਈ ਹੈ ਅਤੇ ਪੀਪੀਈ ਲਈ ਟੈਸਟਿੰਗ ਤੇ ਪ੍ਰਮਾਣੀਕਰਨ ਦਾ ਕੰਮ ਕਰਦੀ ਹੈ ਅਤੇ ਨੈਦਾਨਿਕ ਕੋਵਿਡ ਸਥਿਤੀਆਂ ਵਿੱਚ ਵੱਡੇ ਪੈਮਾਨੇ ਉੱਤੇ ਉਤਪਾਦਨ ਅਤੇ ਵਰਤੋਂ ਲਈ ਪ੍ਰਮਾਣਿਤ ਕਰਦੀ ਹੈ।
ਕੋਵਿਡ-19 ਦੇ ਚਲ ਰਹੇ ਹਾਲਾਤ ਦੌਰਾਨ ਪਰਸਨਲ ਪ੍ਰੋਟੈਕਟਿਵ ਇਕੁਇਪਮੈਂਟ  ਦੀ ਘਾਟ ਗੰਭੀਰ ਚਿੰਤਾ ਦੀ ਵਿਸ਼ਾ ਹੈ, ਕਿਉਂਕਿ ਇਹ ਸਿਹਤ ਦੇਖਭਾਲ ਵਿੱਚ ਲਗੇ ਕਾਰਜਬਲਾਂ ਦੀ ਸੁਰੱਖਿਆ ਅਤੇ ਮਨੋਬਲ ‘ਤੇ ਉਲਟ ਪ੍ਰਭਾਵ ਪਾਉਣ ਦੇ ਇਲਾਵਾ ਉਨ੍ਹਾਂ ਦੀ ਭਲਾਈ ਅਤੇ ਉਪਲਬਧਤਾ ਨੂੰ ਵੀ ਖਤਰੇ ਵਿੱਚ ਪਾਉਂਦਾ ਹੈ।
ਪੀਪੀਈ ਦੀ ਟੈਸਟਿੰਗ ਲਈ ਕਾਫੀ ਸਖ਼ਤ ਪ੍ਰਕਿਰਿਆ ਹੁੰਦੀ ਹੈ ਤੇ ਇਸ ਦੇ ਮਾਪਦੰਡ ਆਈਸੀਐੱਮਆਰ ਅਤੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੁਆਰਾ ਤੈਅ ਕੀਤੇ ਜਾਂਦੇ ਹਨ।
ਭਾਰਤੀ ਜਲ ਸੈਨਾ ਕੋਵਿਡ-19 ਵਿਰੁੱਧ ਲੜਾਈ ਵਿੱਚ ਇਨ੍ਹਾਂ ਮਹੱਤਵਪੂਰਨ ਸੰਸਾਧਨਾਂ ਦੀ ਉਪਲਬਧਤਾ ਦੀ ਚੁਣੌਤੀ ਲਈ ਅੱਗੇ ਆਈ ਹੈ। ਪੀਪੀਈ ਡਿਜ਼ਾਈਨ ਤੇ ਤਿਆਰ ਕਰਨ ਲਈ ਇੰਸਟੀਟਿਊਟ ਆਵ੍ ਨੇਵਲ ਮੈਡੀਸਿਨ, ਮੁੰਬਈ ਦੇ ਇਨੋਵੇਸ਼ਨ ਸੈਲ ਦੁਆਰਾ ਇੱਕ ਟੀਮ ਤਿਆਰ ਕੀਤੀ ਗਈ।
ਪੀਪੀਈ ਨੂੰ ਡੀਆਰਡੀਓ ਦੀ ਸੰਸਥਾ ਇੰਸਟੀਟਿਊਟ ਆਵ੍ ਨਿਊਕਲੀਅਰ ਮੈਡੀਸਿਨ ਐਂਡ ਅਲਾਈਡ ਸਾਇੰਸਜ਼ , ਦਿੱਲੀ ਦੁਆਰਾ ਟੈਸਟ ਕੀਤਾ ਗਿਆ। ਡੀਆਰਡੀਓ ਨੂੰ ਪੀਪੀਈ ਦੀ ਟੈਸਟਿੰਗ ਤੇ ਸਰਟੀਫੀਕੇਸ਼ਨ ਦਾ ਜਿੰਮਾ ਸੌਂਪਿਆ ਹੋਇਆ ਹੈ।
ਪੀਪੀਈ 6/6 ਸਿੰਥੈਟਿਕ ਬਲੱਡ ਪੈਨੀਟ੍ਰੇਸ਼ਨ ਰਸਿਸਟੈਂਸ ਟੈਸਟ ਪ੍ਰੈਸ਼ਰ  ਦੇ ਨਾਲ ਪਾਸ ਕੀਤੀ ਗਈ।  ਇਸ ਲਈ ਇਸ ਨੂੰ ਵੱਡੇ ਪੱਧਰ 'ਤੇ ਬਣਾਉਣ ਅਤੇ ਕੋਵਿਡ ਹਾਲਾਤ ਵਿੱਚ ਕਲੀਨਿਕ ਇਸਤੇਮਾਲ ਲਈ ਸਰਟੀਫਾਈ ਕੀਤਾ ਗਿਆ ਹੈ।
ਪੀਪੀਈ ਦੀ ਸਧਾਰਨ ਬਣਤਰ, ਅਭਿਨਵ ਤੇ ਕਿਫਾਇਤੀ ਕੀਮਤ ਡਿਜ਼ਾਈਨ ਇਸ ਦੇ ਸ਼ਾਨਦਾਰ ਗੁਣ ਹਨ, ਇਸ ਤਰ੍ਹਾਂ ਇਸ ਨੂੰ ਬੁਨਿਆਦੀ ਗਾਊਨ ਸੁਵਿਧਾ ਕੇਂਦਰਾਂ ਵਿੱਚ ਵੀ ਬਣਾਇਆ ਜਾ ਸਕਦਾ ਹੈ। ਇਹ ਪੀਪੀਈ ਵਰਤੇ ਜਾਂਦੇ ਫੈਬਰਿਕਸ ਵਿੱਚ ਅਭਿਨਵ ਵਿਕਲਪ ਪ੍ਰਦਾਨ ਕਰਨ ਲਈ ਜ਼ਿਕਰਯੋਗ ਹੈ, ਜੋ ਪੀਪੀਈ ਨੂੰ 'ਸਾਹ' ਲੈਣ ਦੀ ਸਮਰੱਥਾ ਅਤੇ ਪ੍ਰਵੇਸ਼ ਪ੍ਰਤੀਰੋਧਕਤਾ ਪ੍ਰਦਾਨ ਕਰਦਾ ਹੈ, ਜਿਸ ਕਾਰਨ ਇਹ ਉਪਭੋਗਕਰਤਾ ਲਈ ਅਰਾਮਦਾਇਕ ਅਤੇ ਸੁਰੱਖਿਅਤ ਦੋਨੋਂ ਬਣ ਜਾਂਦਾ ਹੈ।
ਇਸ ਪੀਪੀਈ ਦੀ ਕੀਮਤ ਕਮਰਸ਼ੀਅਲ ਤੌਰ 'ਤੇ ਉਪਲਬਧ ਪੀਪੀਈ ਦੇ ਮੁਕਾਬਲੇ ਕਾਫੀ ਘੱਟ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਦੇਸ਼ ਵਿੱਚ ਸਵਦੇਸ਼ੀ ਵੈਕਸੀਨ ਦੇ ਟਰਾਇਲਾਂ ਦੀ ਤਾਜ਼ਾ ਸਥਿਤੀ ਨਾਲ ਸਬੰਧਿਤ ਅੱਪਡੇਟ
ਚੰਡੀਗੜ੍ਹ, 10 ਜੁਲਾਈ, 2020
ਇਹ ਦੇਸ਼ ਵਿੱਚ ਸਵਦੇਸ਼ੀ ਵੈਕਸੀਨ ਦੇ ਟਰਾਇਲਾਂ ਦੀ ਤਾਜ਼ਾ ਸਥਿਤੀ ਬਾਰੇ ਮੀਡੀਆ ਦੇ ਇੱਕ ਖ਼ਾਸ ਵਰਗ ਦੁਆਰਾ ਉਠਾਏ ਗਏ ਸੁਆਲਾਂ ਦੇ ਸੰਦਰਭ ਵਿੱਚ ਹੈ।
ਇਸ ਸਬੰਧੀ ਭਾਰਤ ਸਰਕਾਰ ਦੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਸਪਸ਼ਟ ਕੀਤਾ ਹੈ ਕਿ ਭਾਰਤ ਦੇ ਡ੍ਰੱਗਸ ਕੰਟਰੋਲਰ ਜਨਰਲ  ਨੇ ਦੋ ਸਵਦੇਸ਼ੀ ਵੈਕਸੀਨ ਉਮੀਦਵਾਰਾਂ ਨੂੰ ਕਲੀਨਿਕਲ ਟਰਾਇਲਾਂ ਦੇ ਫੇਜ਼ I ਅਤੇ ਫੇਜ਼ II ਲਈ ਪ੍ਰਵਾਨਗੀ ਦੇ ਦਿੱਤੀ ਹੈ। ਜਿਹੜੇ ਸਥਾਨਾਂ ’ਤੇ ਇਹ ਟਰਾਇਲ ਹੋਣਗੇ, ਉਨ੍ਹਾਂ ਬਾਰੇ ਅੰਤਿਮ ਫ਼ੈਸਲਾ ਲੈ ਲਿਆ ਗਿਆ ਹੈ। ਟਰਾਇਲ ਛੇਤੀ ਸ਼ੁਰੂ ਹੋ ਸਕਦੇ ਹਨ ਤੇ ਜਦੋਂ ਵੀ ਇਨ੍ਹਾਂ ਦੇ ਨਤੀਜੇ ਆਏ ਤੇ ਮੰਤਰਾਲਾ ਉਨ੍ਹਾਂ ਨੂੰ ਤੁਰੰਤ ਉਸੇ ਵੇਲੇ ਸਾਂਝਾ ਕਰੇਗਾ।
ਇਸ ਨਾਲ ਸਬੰਧਿਤ ਅੱਪਡੇਟ ਅਧਿਕਾਰਿਤ ਟਵਿੱਟਰ ਹੈਂਡਲਾਂ ਉੱਤੇ ਸ਼ੇਅਰ ਕੀਤੀ ਗਈ ਹੈ –
@ROBChandigarh & @PIBChandigarh.
ਹੋਰ ਜਾਣਕਾਰੀ ਲਈ ਨਿਮਨਲਿਖਤ ਲਿੰਕ ਨੂੰ ਚੈੱਕ ਕਰੋ:
https://twitter.com/ROBChandigarh/status/1281419469487656960?s=20
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਸਰਕਾਰ ਨੇ ਹੁਣ ਤੱਕ ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ 16.37 ਕਰੋੜ ਵੈਕਸੀਨ ਖੁਰਾਕਾਂ ਮੁਫ਼ਤ ਵਿੱਚ ਮੁਹੱਈਆ ਕਰਵਾਈਆਂ ਹਨ
ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਹਾਲੇ ਵੀ 79 ਲੱਖ ਤੋਂ ਵੱਧ ਖੁਰਾਕਾਂ ਪ੍ਰਬੰਧਨ ਲਈ ਉਪਲਬੱਧ ਹਨ
ਇਸ ਤੋਂ ਇਲਾਵਾ ਲਗਭਗ 17 ਲੱਖ ਖੁਰਾਕਾਂ ਅਗਲੇ ਤਿੰਨ ਦਿਨਾਂ ਦੌਰਾਨ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਮੁਹੱਈਆ ਕਰਵਾਈਆਂ ਜਾਣਗੀਆਂ
ਭਾਰਤ ਸਰਕਾਰ ਕੋਵਿਡ 19 ਮਹਾਮਾਰੀ ਖਿਲਾਫ ਚੱਲ ਰਹੀ ਲੜਾਈ ਵਿੱਚ ਸੁਚੱਜੇ ਢੰਗ ਨਾਲ ਅਗਵਾਈ ਕਰ ਰਹੀ ਹੈ।
ਟੀਕਾਕਰਨ ਮਹਾਮਾਰੀ ਨਾਲ ਲੜਨ ਲਈ ਭਾਰਤ ਸਰਕਾਰ ਵੱਲੋਂ ਅਪਣਾਈ ਜਾ ਰਹੀ 5 ਨੁਕਾਤੀ ਰਣਨੀਤੀ ਦਾ ਇੱਕ ਅਹਿਮ
ਥੰਮ ਹੈ । ਇਸ ਰਣਨੀਤੀ ਵਿੱਚ ਟੈਸਟ , ਟਰੈਕ , ਟ੍ਰੀਟ ਅਤੇ ਕੋਵਿਡ ਅਨੁਕੂਲ ਵਿਵਹਾਰ ਵੀ ਸ਼ਾਮਲ ਹੈ ।
ਕੋਵਿਡ 19 ਟੀਕਾਕਰਨ ਦੀ ਲਿਬਰਲਾਈਜ਼ਡ ਅਤੇ ਐਕਸਲੇਰੇਟੇਡ ਫੇਜ਼ - 3 ਰਣਨੀਤੀ ਅੱਜ  ਤੋਂ ਲਾਗੂ ਹੋ ਗਈ ਹੈ । ਨਵੇਂ ਯੋਗ ਆਬਾਦੀ ਸਮੂਹਾਂ ਲਈ ਰਜਿਸਟ੍ਰੇਸ਼ਨ 28 ਅਪ੍ਰੈਲ ਤੋਂ ਸ਼ੁਰੂ ਹੋ ਗਈ ਹੈ। ਸੰਭਾਵਿਤ ਲਾਭਪਾਤਰੀ ਕੋਵਿਡ ਪੋਰਟਲ  ਤੇ ਜਾਂ ਆਰੋਗਿਯਾ ਸੇਤੂ ਐਪ ਰਾਹੀਂ ਸਿੱਧਾ ਰਜਿਸਟਰ ਕਰ ਸਕਦੇ ਹਨ ।
ਭਾਰਤ ਸਰਕਾਰ ਵੱਲੋਂ ਹੁਣ ਤੱਕ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਮੁਫ਼ਤ 16.37 ਕਰੋੜ ਟੀਕਾਕਰਨ ਖੁਰਾਕਾਂ  ਮੁਹੱਈਆ ਕਰਵਾਈਆਂ ਗਈਆਂ ਹਨ । ਕੁੱਲ ਖ਼ਪਤ ਵਿੱਚ ਖਰਾਬ ਹੋਈਆਂ ਖੁਰਾਕਾਂ ਵੀ ਸ਼ਾਮਲ ਹਨ । ਇਹਨਾਂ ਵਿੱਚੋਂ ਵਰਤੋਂ ਵਿੱਚ ਆਈਆਂ ਖੁਰਾਕਾਂ ਦੀ ਗਿਣਤੀ 15,58,48,782 ਬਣਦੀ ਹੈ ।
79 ਲੱਖ ਤੋਂ ਵੀ ਜ਼ਿਆਦਾ ਕੋਵਿਡ ਟੀਕਾਕਰਨ ਖੁਰਾਕਾਂ  ਅਜੇ ਵੀ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਕੋਲ ਪ੍ਰਬੰਧਨ ਲਈ ਉਪਲਬੱਧ ਹਨ ।
ਇਸ ਤੋਂ ਇਲਾਵਾ, ਅਗਲੇ ਤਿੰਨ ਦਿਨਾਂ ਦੌਰਾਨ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਇਹਨਾਂ ਤੋਂ ਇਲਾਵਾ 17 ਲੱਖ
 ਟੀਕਾਕਰਨ ਦੀਆਂ ਖੁਰਾਕਾਂ ਦਿੱਤੀਆਂ ਜਾਣਗੀਆਂ ।
ਜਿਵੇਂ ਕਿ ਕੋਵਿਡ -19 ਟੀਕਾਕਰਨ ਦੀ ਲਿਬਰਲਾਈਜ਼ਡ ਅਤੇ ਐਕਸਲਰੇਟਿਡ ਫੇਜ਼ -3 ਦੀ ਰਣਨੀਤੀ ਵਿਚ ਸਿਫਾਰਸ਼ ਕੀਤੀ ਗਈ ਹੈ- ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਵੱਲੋਂ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਵੈਕਸੀਨ ਖੁਰਾਕਾਂ ਦੀ ਕੁੱਲ ਸੰਖਿਆ ਬਾਰੇ ਸੂਚਿਤ ਕੀਤਾ ਗਿਆ ਹੈ ਜੋ ਉਨ੍ਹਾਂ ਨੂੰ 'ਭਾਰਤ ਸਰਕਾਰ ਚੈਨਲ' ਦੇ ਹਿੱਸੇ ਵਜੋਂ ਬਿਲਕੁਲ ਮੁਫਤ ਵਿੱਚ ਮਿਲਣਗੀਆਂ। ਟੀਕੇ ਦੀਆਂ ਅਜਿਹੀਆਂ ਖੁਰਾਕਾਂ 45 ਸਾਲ ਅਤੇ ਇਸਤੋਂ ਵੱਧ ਉਮਰ ਦੇ ਲਾਭਪਾਤਰੀਆਂ ਦੇ ਟੀਕਾਕਰਨ ਲਈ ਵਰਤੋਂ ਯੋਗ ਹੋਣਗੀਆਂ ।
ਹੇਠਾਂ ਦਿੱਤੀ ਗਈ ਸਾਰਣੀ ਉਹਨਾਂ ਵੈਕਸੀਨ ਦੀਆਂ ਖੁਰਾਕਾਂ ਨੂੰ ਦਰਸਾਉਂਦੀ ਹੈ ਜੋ ਕਿ “ਭਾਰਤ ਸਰਕਾਰ ਚੈਨਲ” ਰਾਹੀਂ ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਮੁਫਤ ਉਪਲੱਬਧ ਕਰਵਾਈਆਂ ਜਾਣਗੀਆਂ।
ਮਈ 2021 ਦੇ ਪਹਿਲੇ ਪੰਦਰਵਾੜੇ ਲਈ ਭਾਰਤ ਸਰਕਾਰ ਵੱਲੋਂ ਕੋਵੀਸ਼ਿਲਡ ਅਤੇ ਕੋਵੋਕਸਿਨ ਟੀਕਿਆਂ ਦੀ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਨੁਸਾਰ ਵੰਡ
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਰਕਸ਼ਾ ਬੰਧਨ  ਦੀ ਪੂਰਵ ਸੰਧਿਆ ’ਤੇ ਰਾਸ਼ਟਰ ਨੂੰ ਵਧਾਈਆਂ ਦਿੱਤੀਆਂ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਰਕਸ਼ਾ ਬੰਧਨ  ਦੀ ਪੂਰਵ ਸੰਧਿਆ ’ਤੇ ਰਾਸ਼ਟਰ ਨੂੰ ਵਧਾਈਆਂ ਦਿੱਤੀਆਂ। ਸੰਦੇਸ਼ ਦਾ ਮੂਲ-ਪਾਠ ਨਿਮਨਲਿਖਿਤ ਹੈ –
“ਮੈਂ ਰਕਸ਼ਾ ਬੰਧਨ  ਦੇ ਪਾਵਨ ਅਵਸਰ ’ਤੇ ਆਪਣੇ ਦੇਸ਼ ਦੇ ਲੋਕਾਂ ਨੂੰ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਰਕਸ਼ਾ ਬੰਧਨ  ਸਾਡੇ ਸਮਾਜ ਵਿੱਚ ਭਾਈਆਂ ਅਤੇ ਭੈਣਾਂ ਦੇ ਦਰਮਿਆਨ ਪ੍ਰੇਮ ਅਤੇ ਸਨੇਹ ਦੇ ਮਜ਼ਬੂਤ ਬੰਧਨ ਦੀ ਮੁੜ ਪੁਸ਼ਟੀ ਕਰਦਾ ਹੈ । ਭਾਈ-ਭੈਣ ਦਾ ਰਿਸ਼ਤਾ ਬੇਹੱਦ ਖਾਸ ਹੁੰਦਾ ਹੈ ਅਤੇ ਰਕਸ਼ਾ ਬੰਧਨ  ਇੱਕ-ਦੂਸਰੇ ਦੇ ਪ੍ਰਤੀ ਸਨਮਾਨ, ਸਨੇਹ ਅਤੇ ਨੇੜਤਾ ਨਾਲ ਭਰੇ ਇਸ ਵਿਸ਼ੇਸ਼ ਰਿਸ਼ਤੇ ਦਾ ਉਤਸਵ ਹੈ।
ਇਹ ਤਿਉਹਾਰ ਸਾਨੂੰ ਸਾਡੇ ਸਮਾਜ ਵਿੱਚ ਪਰੰਪਰਾਗਤ ਤੌਰ ‘ਤੇ ਮਹਿਲਾਵਾਂ ਨੂੰ ਦਿੱਤੇ ਗਏ ਉੱਚ ਦਰਜੇ ਨੂੰ ਵੀ ਯਾਦ ਕਰਵਾਉਂਦਾ ਹੈ। ਆਓ, ਇਸ ਅਵਸਰ ’ਤੇ ਅਸੀਂ ਆਪਣੇ ਦੇਸ਼ ਅਤੇ ਸਮਾਜ ਵਿੱਚ ਮਹਿਲਾਵਾਂ ਦੇ ਮਾਣ ਅਤੇ ਸਨਮਾਨ ਨੂੰ ਬਣਾਈ ਰੱਖਣ ਦੇ ਲਈ ਖ਼ੁਦ ਨੂੰ ਮੁੜ-ਪ੍ਰਤੀਬੱਧ ਕਰੀਏ।
ਮੈਂ ਰਕਸ਼ਾ ਬੰਧਨ  ਦੇ ਪਾਵਨ ਅਵਸਰ ’ਤੇ ਆਪਣੇ ਦੇਸ਼ ਦੇ ਨਾਗਰਿਕਾਂ ਨੂੰ ਹਾਰਦਿਕ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।”
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਸ਼੍ਰੀ ਕੇ.ਆਰ. ਨਾਰਾਇਣਨ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿਖੇ ਭਾਰਤ ਦੇ ਸਾਬਕਾ ਰਾਸ਼ਟਰਪਤੀ, ਸ਼੍ਰੀ ਕੇ.ਆਰ. ਨਾਰਾਇਣਨ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ। ਰਾਸ਼ਟਰਪਤੀ ਅਤੇ ਰਾਸ਼ਟਰਪਤੀ ਭਵਨ ਦੇ ਅਧਿਕਾਰੀਆਂ ਨੇ ਸ਼੍ਰੀ ਕੇ.ਆਰ. ਨਾਰਾਇਣਨ ਦੀ ਤਸਵੀਰ ਦੇ ਅੱਗੇ ਸ਼ਰਧਾਸੁਮਨ ਅਰਪਿਤ ਕੀਤੇ।
ਰਸਾਇਣ ਤੇ ਖਾਦ ਮੰਤਰਾਲਾ
ਇਸ ਸਾਲ ਜੁਲਾਈ ਤੱਕ 94 ਜਨ ਔਸ਼ਧੀ ਕੇਂਦਰ ਜੰਮੂ ਤੇ ਕਸ਼ਮੀਰ ਅਤੇ ਲੱਦਾਖ ਖੇਤਰ ਵਿੱਚ ਖੋਲ੍ਹੇ ਗਏ ਅਤੇ 73 ਹੋਰ ਖੋਲ੍ਹਣ ਦਾ ਪ੍ਰਸਤਾਵ ਹੈ
5 ਅਗਸਤ, 2019 ਤੋਂ ਇਨ੍ਹਾਂ ਜਨ ਔਸ਼ਧੀ ਕੇਂਦਰਾਂ ਵਿੱਚ ਕੁੱਲ ਵਿਕਰੀ 4.39 ਕਰੋੜ ਰੁਪਏ ਨੂੰ ਪਾਰ ਕਰ ਗਈ ਜਿਸ ਨਾਲ ਇਸ ਇਲਾਕੇ ਦੇ ਵਸਨੀਕਾਂ ਦੀ 31 ਕਰੋੜ ਰੁਪਏ ਦੀ ਬੱਚਤ ਹੋਈ
ਬੀਪੀਪੀਆਈ ਨੇ 1.56 ਕਰੋੜ ਜਨ ਔਸ਼ਧੀ ਸੁਵਿਧਾ ਸੈਨਿਟਰੀ ਪੈਡਸ ਜੰਮੂ ਤੇ ਕਸ਼ਮੀਰ ਅਤੇ ਲੱਦਾਖ ਖੇਤਰ ਲਈ ਸਪਲਾਈ ਕੀਤੇ, ਐੱਨਐੱਚਐੱਮ ਇਹ ਪੈਡ ਨੌਜਵਾਨ ਲੜਕੀਆਂ ਅਤੇ ਮਹਿਲਾਵਾਂ ਨੂੰ "ਰਾਸ਼ਟ੍ਰੀਯ ਕਿਸ਼ੋਰ ਸਵਾਸਥਯ ਕਾਰਯਕ੍ਰਮ" ਦੇ ਹਿੱਸੇ ਵਜੋਂ ਮੁਫ਼ਤ ਵੰਡ ਰਿਹਾ ਹੈ
ਬਿਊਰੋ ਆਵ੍ ਫਾਰਮਾ ਪੀਐੱਸਯੂਜ਼ ਆਵ੍ ਇੰਡੀਆ  ਨੇ ਇਸ ਸਾਲ ਜਨਵਰੀ ਤੋਂ ਜੁਲਾਈ ਤੱਕ 91 ਜਨ ਔਸ਼ਧੀ ਕੇਂਦਰ ਜੰਮੂ ਤੇ ਕਸ਼ਮੀਰ ਵਿੱਚ ਅਤੇ 3 ਜਨ ਔਸ਼ਧੀ ਕੇਂਦਰ ਲੱਦਾਖ ਖੇਤਰ ਵਿੱਚ ਖੋਲ੍ਹੇ। ਇਸ ਦਾ ਉਦੇਸ਼ ਕੁਆਲਿਟੀ ਦੀਆਂ ਜੈਨਰਿਕ ਦਵਾਈਆਂ ਵਾਜਬ ਕੀਮਤ ਉੱਤੇ ਇਸ ਖੇਤਰ ਦੇ ਲੋਕਾਂ ਨੂੰ ਮੁਹੱਈਆ ਕਰਵਾਉਣਾ ਹੈ।
ਬਿਊਰੋ ਆਵ੍ ਫਾਰਮਾ ਪੀਐੱਸਯੂਜ਼ ਆਵ੍ ਇੰਡੀਆ  ਫਾਰਮਾਸਿਊਟੀਕਲਸ ਵਿਭਾਗ, ਭਾਰਤ ਸਰਕਾਰ ਤਹਿਤ ਪ੍ਰਧਾਨ ਮੰਤਰੀ ਭਾਰਤੀਯ ਜਨ ਔਸ਼ਧੀ ਪਰਿਯੋਜਨਾ  ਨੂੰ ਲਾਗੂ ਕਰਨ ਵਾਲੀ ਏਜੰਸੀ ਹੈ।
ਜੰਮੂ ਤੇ ਕਸ਼ਮੀਰ ਵਿੱਚ ਪਹਿਲਾ ਜਨ ਔਸ਼ਧੀ ਕੇਂਦਰ ਲਾਲ ਚੌਂਕ, ਸ੍ਰੀਨਗਰ ਵਿਖੇ 9 ਮਈ, 2011 ਨੂੰ ਖੋਲ੍ਹਿਆ ਗਿਆ ਸੀ ਅਤੇ ਲੱਦਾਖ ਵਿੱਚ ਪਹਿਲਾ ਜਨ ਔਸ਼ਧੀ ਕੇਂਦਰ ਐੱਸਐੱਨਐੱਮ ਹਸਪਤਾਲ ਵਿਖੇ 9 ਜਨਵਰੀ, 2012 ਨੂੰ ਖੋਲ੍ਹਿਆ ਗਿਆ ਸੀ। ਪਿਛਲੇ ਇੱਕ ਸਾਲ ਵਿੱਚ ਭਾਵ 5 ਅਗਸਤ, 2019 ਤੋਂ ਬਾਅਦ ਬੀਪੀਪੀਆਈ ਨੇ ਜੰਮੂ-ਕਸ਼ਮੀਰ ਵਿੱਚ 31 ਨਵੇਂ ਕੇਂਦਰ ਅਤੇ ਲੱਦਾਖ ਵਿੱਚ ਇੱਕ ਕੇਂਦਰ ਖੋਲ੍ਹਿਆ। ਪਿਛਲੇ ਇੱਕ ਸਾਲ ਵਿੱਚ ਕੁੱਲ ਵਿਕਰੀ ਜੰਮੂ ਤੇ ਕਸ਼ਮੀਰ ਅਤੇ ਲੱਦਾਖ ਵਿੱਚ 4.39 ਕਰੋੜ ਰੁਪਏ ਤੇ ਪਹੁੰਚ ਗਈ ਜਿਸ ਨਾਲ ਇਸ ਖੇਤਰ ਦੇ ਵਸਨੀਕਾਂ ਦੀ ਕੁੱਲ 31 ਕਰੋੜ ਰੁਪਏ ਦੀ ਬੱਚਤ ਹੋਈ।
ਜੰਮੂ ਤੇ ਕਸ਼ਮੀਰ ਦੀ ਸਰਕਾਰ ਅਤੇ ਲੱਦਾਖ ਦੀ ਸਰਕਾਰ ਦੀ 73 ਨਵੇਂ ਜਨ ਔਸ਼ਧੀ ਕੇਂਦਰ ਖੋਲ੍ਹਣ ਦੀ ਯੋਜਨਾ ਹੈ ਜਿਨ੍ਹਾਂ ਲਈ ਟਿਕਾਣਿਆਂ ਦੀ ਪਹਿਚਾਣ ਕਰ ਲਈ ਗਈ ਹੈ। ਇਨ੍ਹਾਂ ਕੇਂਦਰਾਂ ਦੇ ਖੁੱਲ੍ਹਣ ਦਾ ਕੰਮ ਦੋਹਾਂ ਯੂਟੀਜ਼ ਵਿੱਚ ਨਵੀਆਂ ਫਾਰਮੇਸੀ ਕੌਂਸਲਾਂ ਬਣਨ ਤੋਂ ਬਾਅਦ ਪੂਰਾ ਹੋ ਜਾਵੇਗਾ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸਕੀਮ ਦੇ ਲਾਭਾਰਥੀਆਂ ਨਾਲ ਵੀਡੀਓ ਕਾਨਫਰੰਸਿੰਗ ਜ਼ਰੀਏ 7 ਮਾਰਚ, 2020 ਨੂੰ ਜਨ ਔਸ਼ਧੀ ਦਿਵਸ ਦੇ ਮੌਕੇ ਉੱਤੇ ਗੱਲਬਾਤ ਕੀਤੀ। ਇਸ ਸੈਸ਼ਨ ਵਿੱਚ ਲਾਭਾਰਥੀਆਂ ਵਿਚੋਂ ਇਕ ਸ਼੍ਰੀ ਗ਼ੁਲਾਮ ਨਬੀ ਡਾਰ ਜੋ ਕਿ ਪੁਲਵਾਮਾ, ਕਸ਼ਮੀਰ ਦੇ ਇੱਕ ਸੀਨੀਅਰ ਸ਼ਹਿਰੀ ਹਨ, ਨੇ ਇਸ ਸਕੀਮ ਦੇ ਲਾਭਾਂ, ਖਾਸ ਤੌਰ ‘ਤੇ ਗ਼ਰੀਬਾਂ ਅਤੇ ਵਾਂਝਿਆਂ ਨੂੰ ਹੋਣ ਵਾਲੇ ਲਾਭਾਂ ਬਾਰੇ ਗੱਲ ਕੀਤੀ। ਉਨ੍ਹਾਂ ਨੇ ਦੱਸਿਆ ਕਿ ਜਨ ਔਸ਼ਧੀ ਕੇਂਦਰਾਂ ਵਿੱਚ ਮਿਲਣ ਵਾਲੀਆਂ ਸਸਤੀਆਂ ਜੈਨਰਿਕ ਦਵਾਈਆਂ ਕਾਰਣ ਜੋ ਲਾਭ ਉਨ੍ਹਾਂ ਨੂੰ ਮਿਲ ਰਿਹਾ ਹੈ ਉਸ ਨਾਲ ਉਨ੍ਹਾਂ ਦਾ ਜੀਵਨ ਪੱਧਰ ਸੁਧਰ ਰਿਹਾ ਹੈ। ਉਨ੍ਹਾਂ ਮਾਣਯੋਗ ਪ੍ਰਧਾਨ ਮੰਤਰੀ ਨੂੰ ਬੇਨਤੀ ਕੀਤੀ ਕਿ ਇਹ ਕੇਂਦਰ ਖੇਤਰ ਵਿੱਚ ਹੋਰ ਖੋਲ੍ਹੇ ਜਾਣ।
ਇਨ੍ਹਾਂ ਜਨ ਔਸ਼ਧੀ ਕੇਂਦਰਾਂ ਜ਼ਰੀਏ ਭਾਰਤ ਸਰਕਾਰ ਜਨ ਔਸ਼ਧੀ ਸੁਵਿਧਾ ਸੈਨਿਟਰੀ ਪੈਡ 1 ਰੁਪਏ ਪ੍ਰਤੀ ਪੈਡ ਦੀ ਦਰ ਨਾਲ ਵਾਂਝੀਆਂ ਮਹਿਲਾਵਾਂ ਨੂੰ ਦੇਸ਼ ਭਰ ਵਿੱਚ ਮੁਹੱਈਆ ਕਰਵਾ ਰਹੀ ਹੈ। ਜੰਮੂ ਤੇ ਕਸ਼ਮੀਰ ਨੇ ਬੀਪੀਪੀਆਈ ਤੋਂ ਰਾਸ਼ਟਰੀ ਸਿਹਤ ਮਿਸ਼ਨ ਤਹਿਤ ਮੁਫਤ ਵੰਡਣ ਲਈ ਸਿੱਧੇ ਤੌਰ ‘ਤੇ ਇਹ ਪੈਡ ਖਰੀਦੇ ਹਨ। ਹੁਣ ਤੱਕ ਬੀਪੀਪੀਆਈ ਨੇ 1.56 ਕਰੋੜ ਪੈਡ ਜੰਮੂ ਤੇ ਕਸ਼ਮੀਰ ਅਤੇ ਲੱਦਾਖ ਖੇਤਰ ਨੂੰ ਸਪਲਾਈ ਕੀਤੇ ਹਨ। ਐੱਨਐੱਚਐੱਮ ਇਹ ਪੈਡ ਖੇਤਰ ਦੀਆਂ ਨੌਜਵਾਨ ਲੜਕੀਆਂ ਅਤੇ ਮਹਿਲਾਵਾਂ ਨੂੰ "ਰਾਸ਼ਟਰੀ ਕਿਸ਼ੋਰ ਸਵਾਸਥਯ ਕਾਰਯਕ੍ਰਮ"  ਦੇ ਹਿੱਸੇ ਵਜੋਂ ਮੁਫਤ ਵੰਡ ਰਿਹਾ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਸਵੇਜ ਨਹਿਰ ਵਿੱਚ ਆਈ ਰੁਕਾਵਟ ਨਾਲ ਨਜਿੱਠਣ ਲਈ ਵਣਜ ਵਿਭਾਗ ਨੇ ਚਾਰ – ਸੂਤਰੀ ਯੋਜਨਾ ਬਣਾਈ
ਸਵੇਜ ਨਹਿਰ ਦੇ ਮਾਰਗ ਵਿਚ ਆਈ ਰੁਕਾਵਟ ਨਾਲ ਪੈਦਾ ਹੋਈ ਸਥਿਤੀ ਨਾਲ ਨਜਿੱਠਣ ਲਈ ਇੱਕ ਚਾਰ - ਸੂਤਰੀ ਯੋਜਨਾ ਬਣਾਈ ਗਈ ਹੈ। ਭਾਰਤ ਸਰਕਾਰ ਦੇ ਵਣਜ ਵਿਭਾਗ ਦੇ ਲਾਜਿਸਟਿਕਸ ਡਿਵੀਜਨ ਵਲੋਂ ਅੱਜ ਬੁਲਾਈ ਗਈ ਬੈਠਕ ਵਿੱਚ ਇਸ ਯੋਜਨਾ ਦੀ ਰੂਪ ਰੇਖਾ ਬਣਾਈ ਗਈ। ਇਸ ਬੈਠਕ ਦੀ ਪ੍ਰਧਾਨਗੀ ਸ਼੍ਰੀ ਪਵਨ ਅੱਗਰਵਾਲ, ਵਿਸ਼ੇਸ਼ ਸਕੱਤਰ  ਨੇ ਕੀਤੀ ਅਤੇ ਇਸ ਵਿੱਚ ਪੱਤਣ , ਪੋਤ ਟ੍ਰਾਂਸਪੋਰਟ ਅਤੇ ਜਲਮਾਰਗ ਮੰਤਰਾਲਾ, ਏ.ਡੀ.ਜੀ. ਸ਼ਿਪਿੰਗ, ਕੰਟੇਨਰ ਸ਼ਿਪਿੰਗ ਲਾਇੰਸ ਐਸੋਸੀਏਸ਼ਨ  ਅਤੇ ਫੇਡਰੇਸ਼ਨ ਆਫ ਇੰਡੀਅਨ ਐਕਸਪੋਰਟ ਆਰਗੇਨਾਈਜੇਸ਼ਨ  ਨੇ ਭਾਗ ਲਿਆ । ਇਸ ਯੋਜਨਾ ਵਿੱਚ ਹੇਠ ਲਿਖਿਆ ਗੱਲਾਂ ਸ਼ਾਮਿਲ ਹਨ–
- ਕਾਰਗੋ ਦੀ ਪਹਿਲ ਤੈਅ ਕਰਨਾ: ਐਫਆਈਈਓ, ਐਮਪੀਡਾ ਅਤੇ ਅਪੀਡਾ ਸੰਯੁਕਤ ਰੂਪ ਨਾਲ ਛੇਤੀ ਖ਼ਰਾਬ ਹੋਣ ਵਾਲੇ ਕਾਰਗੋ ਦੀ ਖਾਸਕਰ ਪਹਿਚਾਣ ਕਰਨਗੇ ਅਤੇ ਪਹਿਲ ਦੇ ਆਧਾਰ ’ਤੇ ਉਨ੍ਹਾਂ ਦੇ ਪਰਿਚਾਲਨ ਲਈ ਸ਼ਿਪਿੰਗ ਲਾਇਨਾਂ ਦੇ ਨਾਲ ਮਿਲਕੇ ਕੰਮ ਕਰਨਗੇ ।
- ਮਾਲ ਭਾੜੇ ਦੀਆਂ ਦਰਾਂ: ਸੀਐਸਐਲਏ ਨੇ ਇਹ ਭਰੋਸਾ ਦਿੱਤਾ ਹੈ ਕਿ ਮੌਜੂਦਾ ਅਨੁਬੰਧਾਂ ਦੇ ਸਮਾਨ ਹੀ ਮਾਲ ਭਾੜੇ ਦੀਆਂ ਦਰਾਂ ਨੂੰ ਲਾਗੂ ਕੀਤਾ ਜਾਵੇਗਾ। ਸ਼ਿਪਿੰਗ ਲਾਇਨਾਂ ਤੋਂ ਸੰਕਟ ਦੀ ਇਸ ਮਿਆਦ ਦੇ ਦੌਰਾਨ ਮਾਲ ਢੁਲਾਈ ਦੀਆਂ ਦਰਾਂ ਵਿੱਚ ਸਥਿਰਤਾ ਬਣਾਏ ਰੱਖਣ ਦੀ ਬੇਨਤੀ ਕੀਤੀ ਗਈ ਹੈ। ਇਹ ਮਹਿਸੂਸ ਕੀਤਾ ਗਿਆ ਕਿ ਇਹ ਸਥਿਤੀ ਅਸਥਾਈ ਹੈ ਅਤੇ ਇਸਦਾ ਲੰਬੇ ਸਮੇਂ ਤੱਕ ਚਲਣ ਵਾਲੇ ਪ੍ਰਭਾਵ ਹੋਣ ਦੀ ਸੰਭਾਵਨਾ ਨਹੀਂ ਹੈ ।
- ਬੰਦਰਗਾਹਾਂ ਨੂੰ ਸਲਾਹ : ਅਵਰੋਧ ਦੇ ਖਤਮ ਹੁੰਦੇ ਹੀ ਖਾਸਤੌਰ ’ਤੇ ਜੇ.ਐਨ.ਪੀ.ਟੀ., ਮੁੰਦਰਾ ਅਤੇ ਹਜੀਰਾ ਦੇ ਬੰਦਰਗਾਹਾਂ ’ਤੇ ਕੁੱਝ ਬੰਚਿੰਗ ਹੋਣ ਦਾ ਅਨੁਮਾਨ ਹੈ । ਪੱਤਣ, ਪੋਤ ਟ੍ਰਾਂਸਪੋਰਟ ਅਤੇ ਜਲਮਾਰਗ ਮੰਤਰਾਲਾ ਨੇ ਇਸ ਬੰਦਰਗਾਹਾਂ ਨੂੰ ਇੱਕ ਸਲਾਹ ਜਾਰੀ ਕਰਨ ਦਾ ਭਰੋਸਾ ਦਿੱਤਾ ਹੈ ਤਾਂਕਿ ਵਿਵਸਥਾ ਬਿਹਤਰ ਹੋ ਸਕੇ ਅਤੇ ਅਗਲੀ ਵਿਅਸਤ ਮਿਆਦ ਦੇ ਦੌਰਾਨ ਕੁਸ਼ਲ ਸੰਚਾਲਨ ਸੁਨਿਸਚਿਤ ਹੋ ਸਕੇ ।
- ਮਾਰਗਾਂ ਦੇ ਪੁਨਰਨਿਰਧਾਰਣ  ਨਾਲ ਸਬੰਧਤ ਫ਼ੈਸਲਾ: ਕੇਪ ਆਫ ਗੁਡ ਹੋਪ ਦੇ ਰਸਤੇ ਜਹਾਜਾਂ ਦੇ ਮਾਰਗਾਂ ਦੇ ਪੁਨਰਨਿਰਧਾਰਣ  ਦੇ ਵਿਕਲਪ ਦਾ ਪਤਾ ਲਗਾਉਣ ਲਈ ਸੀਐਸਐਲਏ ਦੇ ਜਰਿਏ ਸ਼ਿਪਿੰਗ ਲਾਇਨਾਂ ਨੂੰ ਸਲਾਹ ਦਿੱਤੀ ਗਈ। ਇਸ ਸਚਾਈ ਨੂੰ ਰੇਖਾਂਕਿਤ ਕੀਤਾ ਗਿਆ ਕਿ ਇਸ ਤਰ੍ਹਾਂ ਦੇ ਮਾਰਗਾਂ ਦੇ ਪੁਨਰਨਿਰਧਾਰਣ  ਵਿੱਚ ਆਮਤੌਰ ’ਤੇ 15 ਦਿਨ ਦਾ ਹੋਰ ਸਮਾਂ ਲੱਗਦਾ ਹੈ ।
ਬੀਤੀ 23 ਮਾਰਚ, 2021 ਤੋਂ ਸਵੇਜ ਨਹਿਰ ਵਿੱਚ ਆਏ ਅਵਰੋਧ ਨਾਲ ਸੰਸਾਰਿਕ ਵਪਾਰ ’ਤੇ ਗੰਭੀਰ ਅਸਰ ਪੈ ਰਿਹਾ ਹੈ। ਇਸ ਮਾਰਗ ਦੀ ਵਰਤੋ ਉੱਤਰੀ ਅਮਰੀਕਾ, ਦੱਖਣ ਅਮਰੀਕਾ ਅਤੇ ਯੂਰੋਪ ਨੂੰ / ਤੋਂ 200 ਬਿਲਿਅਨ ਅਮਰੀਕੀ ਡਾਲਰ ਦੇ ਭਾਰਤੀ ਨਿਰਿਆਤ/ਆਯਾਤ ਲਈ ਕੀਤੀ ਜਾਂਦੀ ਹੈ। ਇਸ ਵਿੱਚ ਫਰਨੀਚਰ, ਚਮੜੇ ਦਾ ਸਾਮਾਨ ਸਹਿਤ ਪੈਟਰੋਲਿਅਮ ਉਤਪਾਦ, ਕਾਰਬਨਿਕ ਰਸਾਇਣ, ਲੋਹਾ ਅਤੇ ਇਸਪਾਤ, ਆਟੋਮੋਬਾਇਲ, ਮਸ਼ੀਨਰੀ, ਕੱਪੜਾ ਅਤੇ ਕਾਲੀਨ, ਹਸਤਸ਼ਿਲਪ ਆਦਿ ਸ਼ਾਮਿਲ ਹਨ ।
ਇਸ ਬੈਠਕ ਵਿੱਚ ਇਸ ਸਚਾਈ ’ਤੇ ਗੌਰ ਕੀਤਾ ਗਿਆ ਕਿ ਸਵੇਜ ਨਹਿਰ ਦੇ ਉੱਤਰੀ ਅਤੇ ਦੱਖਣ ਕਿਨਾਰੀਆਂ ’ਤੇ 200 ਤੋਂ ਜਿਆਦਾ ਜਹਾਜ ਇੰਤਜਾਰ ਕਰ ਰਹੇ ਹਨ ਅਤੇ ਲੱਗਭੱਗ 60 ਜਹਾਜ ਰੋਜਾਨਾ ਇਸ ਲਾਈਨ ਵਿੱਚ ਜੁੜ ਰਹੇ ਹਨ। ਜੇਕਰ ਇਸ ਨਹਿਰ ਵਿੱਚ ਆਏ ਅਵਰੋਧ ਨੂੰ ਦੂਰ ਕਰਨ ਦੀ ਕੋਸ਼ਿਸ਼  ਦਾ ਇਸਤੇਮਾਲ ਆਦਿ) ਦੇ ਨਤੀਜੇ ਮਿਲਣ ਵਿੱਚ ਦੋ ਦਿਨ ਹੋਰ ਲੱਗ ਜਾਂਦੇ ਹਨ, ਤਾਂ ਇਸ ਪ੍ਰਕਾਰ ਬਣਿਆ ਕੁਲ ਬੈਕਲਾਗ ਲੱਗਭੱਗ 350 ਜਹਾਜਾਂ ਦਾ ਹੋ ਜਾਵੇਗਾ। ਅਨੁਮਾਨ ਹੈ ਕਿ ਇਸ ਬੈਕਲਾਗ ਨੂੰ ਖ਼ਤਮ ਹੋਣ ਵਿੱਚ ਲੱਗਭੱਗ ਇੱਕ ਹਫ਼ਤੇ ਦਾ ਸਮਾਂ ਲੱਗੇਗਾ । ਇਸ ਬੈਠਕ ਵਿੱਚ ਸਥਿਤੀ ’ਤੇ ਬਰੀਕੀ ਨਾਲ ਨਜ਼ਰ ਬਨਾਏ ਰੱਖਣ ਦਾ ਫ਼ੈਸਲਾ ਲਿਆ ਗਿਆ ।
ਵਾਈਬੀ/ਐਸਐਸ
(Visitor Counter : 116
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਮੇਘਮੱਲਾਰ ਸਾਬਕਾ ਪੂਰਬੀ ਪਾਕਿਸਤਾਨ ਦੇ ਹਰ ਪਰਿਵਾਰ ਦੀ ਜੰਗੀ ਕਹਾਣੀ ਹੈ: ਡਾਇਰੈਕਟਰ ਜ਼ਾਹੀਦੁਰ ਰਹੀਮ ਅੰਜਾਨ
ਜੀਵਨ-ਬਦਲਣ ਵਾਲੇ ਅਨੁਭਵ ਦੀ ਇੱਕ ਦੁਖਦਾਈ ਕਹਾਣੀ ਜਿਸ ਦਾ ਇੱਕ ਆਮ ਪਰਿਵਾਰ ਜੰਗ ਦੇ ਸਮੇਂ ਸਾਹਮਣਾ ਕਰਦਾ ਹੈ: ਅਦਾਕਾਰ ਸ਼ਾਹਿਦੁਜ਼ਮਾਨ ਸਲੀਮ
ਇਸ ਫ਼ਿਲਮ ਦੇ ਜ਼ਰੀਏ, ਜੰਗ ਤੋਂ ਬਾਅਦ ਦੀਆਂ ਪੀੜ੍ਹੀਆਂ ਵੀ ਅਸਲ ਯੁੱਧ ਸਥਿਤੀਆਂ ਦਾ ਅਨੁਭਵ ਕਰਨ ਦੇ ਯੋਗ ਹੋਣਗੀਆਂ: ਅਦਾਕਾਰਾ ਅਪਰਨਾ ਘੋਸ਼
“ਬੰਗਲਾਦੇਸ਼ ਵਿੱਚ, ਅਸੀਂ 1971 ਦੀ ਆਜ਼ਾਦੀ ਦੀ ਜੰਗ ਨੂੰ ਲੋਕ ਯੁੱਧ ਕਹਿੰਦੇ ਹਾਂ। ਮੇਰੀ ਫ਼ਿਲਮ ਮੇਘਮੱਲਾਰ ਜੰਗ ਦੇ ਸਮੇਂ ਦੇ ਇੱਕ ਛੋਟੇ ਸ਼ਹਿਰ ਦੇ ਪਰਿਵਾਰ ਦੇ ਸੰਘਰਸ਼ ਦੀ ਕਹਾਣੀ ਹੈ।” - ਬੰਗਲਾਦੇਸ਼ੀ ਫ਼ਿਲਮ ਡਾਇਰੈਕਟਰ ਜ਼ਾਹੀਦੁਰ ਰਹੀਮ ਅੰਜਾਨ
“ਇਹ ਇੱਕ ਪਰਿਵਾਰ ਦੀ ਕਹਾਣੀ ਨਹੀਂ, ਪਰ ਉਸ ਸਮੇਂ ਦੇ ਪੂਰਬੀ ਪਾਕਿਸਤਾਨ ਦੇ ਹਰ ਪਰਿਵਾਰ ਦੀ ਕਹਾਣੀ ਹੈ। ਸਾਡੇ ਇਤਿਹਾਸ ਦੀ ਸਭ ਤੋਂ ਮਹੱਤਵਪੂਰਨ ਘਟਨਾ ਆਜ਼ਾਦੀ ਦੀ ਲੜਾਈ ਵਿੱਚ ਹਰ ਪਰਿਵਾਰ ਦਾ ਯੋਗਦਾਨ ਸੀ।” - ਬੰਗਲਾਦੇਸ਼ ਦੇ ਰਾਸ਼ਟਰੀ ਪੁਰਸਕਾਰ ਜੇਤੂ ਅਦਾਕਾਰ ਸ਼ਾਹਿਦੁਜ਼ਮਾਨ ਸਲੀਮ।
ਇੱਫੀ 51 ਦੇ ਫੋਕਸ ਦੇਸ਼ ਤੋਂ ਆਏ, ਡਾਇਰੈਕਟਰ ਅਤੇ ਅਦਾਕਾਰ ਅੱਜ  ਨੂੰ ਗੋਆ ਵਿੱਚ ਭਾਰਤ ਦੇ 51ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ  ਵਿੱਚ ਇੱਕ ਪ੍ਰੈੱਸ ਕਾਨਫਰੰਸ ਨੂੰ ਸੰਬੋਧਨ ਕਰ ਰਹੇ ਸਨ।
ਅੰਜਾਨ ਨੇ ਕਿਹਾ: “ਨਾਮਵਰ ਨਾਵਲਕਾਰ ਅਖ਼ਤਰੂਜ਼ਮਾਨ ਏਲੀਅਸ ਦੀ ਇੱਕ ਛੋਟੀ ਕਹਾਣੀ ‘ਤੇ ਅਧਾਰਿਤ, ਮੇਘਮੱਲਾਰ, ਜੀਵਨ ਬਦਲਣ ਵਾਲੇ ਅਨੁਭਵ ਦੀ ਦੁਖਦਾਈ ਕਥਾ ਬਿਆਨ ਕਰਦੀ ਹੈ ਜਿਸ ਵਿੱਚੋਂ ਇੱਕ ਆਮ ਪਰਿਵਾਰ ਸਿਰਫ ਤਿੰਨ ਦਿਨਾਂ ਦੌਰਾਨ ਗੁਜ਼ਰਦਾ ਹੈ। ਇਹ ਫ਼ਿਲਮ ਮੇਰੇ ਦੇਸ਼ ਦੀ ਵਿਆਪਕ ਖੂਬਸੂਰਤੀ ਨੂੰ ਵੀ ਦਰਸਾਉਂਦੀ ਹੈ।”
ਫ਼ਿਲਮ ਵਿੱਚ ਮਹਿਲਾ ਦਾ ਮੁੱਖ ਕਿਰਦਾਰ ਨਿਭਾਉਣ ਵਾਲੀ, ਬੰਗਲਾਦੇਸ਼ ਦੀ ਰਾਸ਼ਟਰੀ ਪੁਰਸਕਾਰ ਜੇਤੂ ਅਦਾਕਾਰਾ ਅਪਰਨਾ ਘੋਸ਼ ਨੇ ਕਿਹਾ, “ਅਸੀਂ ਯੁੱਧ ਤੋਂ ਬਾਅਦ ਦੀਆਂ ਪੀੜ੍ਹੀਆਂ ਨਾਲ ਸਬੰਧ ਰੱਖਦੇ ਹਾਂ ਜਿਨ੍ਹਾਂ ਨੇ ਯੁੱਧ ਨਹੀਂ ਦੇਖਿਆ; ਇਸ ਫ਼ਿਲਮ ਦੇ ਜ਼ਰੀਏ, ਤੁਸੀਂ ਯੁੱਧ ਦੀਆਂ ਅਸਲ ਸਥਿਤੀਆਂ ਨੂੰ ਦੇਖਣ ਅਤੇ ਅਨੁਭਵ ਕਰਨ ਦੇ ਯੋਗ ਹੋਵੋਗੇ।”
“ਅਸੀਂ ਇੱਕ ਤਿਉਹਾਰ ਦੇ ਮੂਡ ਵਿੱਚ ਹਾਂ; ਇਹ ਸਾਡੀ ਸੁਤੰਤਰਤਾ ਦਾ 50ਵਾਂ ਸਾਲ ਹੈ ਅਤੇ ਸਾਡੇ ਰਾਸ਼ਟਰ ਪਿਤਾ, ਬੰਗਬੰਧੂ ਸ਼ੇਖ ਮੁਜੀਬੁਰ ਰਹਿਮਾਨ ਦਾ 100ਵਾਂ ਜਨਮਦਿਨ ਹੈ।”
ਬੰਗਲਾਦੇਸ਼ ਦੇ ਫ਼ਿਲਮ-ਉਦਯੋਗ ਬਾਰੇ ਬੋਲਦਿਆਂ ਅੰਜਾਨ ਅਤੇ ਸਲੀਮ ਨੇ ਦੱਸਿਆ ਕਿ ਬੰਗਲਾਦੇਸ਼ ਸਰਕਾਰ ਚੰਗੀਆਂ ਫਿਲਮਾਂ ਬਣਾਉਣ ਲਈ ਸਹਾਇਤਾ ਕਰਦੀ ਹੈ ਅਤੇ ਗ੍ਰਾਂਟ ਦਿੰਦੀ ਹੈ। ਡਾਇਰੈਕਟਰ ਨੇ ਕਿਹਾ, ਹਾਲਾਂਕਿ, ਫਿਲਮਾਂ ਦੀ ਇਹ ਸ਼ੈਲੀ ਬੰਗਲਾਦੇਸ਼ ਵਿੱਚ ਵਪਾਰਕ ਤੌਰ 'ਤੇ ਸਫਲ ਨਹੀਂ ਹੈ।
ਬੰਗਲਾਦੇਸ਼ ਵਿੱਚ ਫ਼ਿਲਮ ਨਿਰਮਾਣ 'ਤੇ ਬਾਹਰੀ ਪ੍ਰਭਾਵ ਬਾਰੇ ਬੋਲਦਿਆਂ ਅੰਜਾਨ ਨੇ ਕਿਹਾ: ‘ਸਿਰਫ ਭਾਰਤੀ ਬੰਗਾਲੀ ਸਿਨੇਮਾ ਹੀ ਨਹੀਂ, ਭਾਰਤ ਦੇ ਹੋਰ ਖੇਤਰਾਂ ਦੀਆਂ ਫਿਲਮਾਂ ਵੀ ਸਾਡੀਆਂ ਫਿਲਮਾਂ 'ਤੇ ਪ੍ਰਭਾਵ ਪਾਉਂਦੀਆਂ ਹਨ। ਸੱਤਿਆਜੀਤ ਰੇ, ਰਿਤਵਿਕ ਘੱਟਕ, ਮ੍ਰਿਣਾਲ ਸੇਨ ਅਤੇ ਰਾਜੇਨ ਤਰਫਦਾਰ ਵਰਗੇ ਮਹਾਨ ਫਿਲਮ ਨਿਰਮਾਤਾਵਾਂ ਦੇ ਕੰਮ ਸਾਡੇ ਦੇਸ਼ ਵਿੱਚ ਬਹੁਤ ਸਤਿਕਾਰੇ ਅਤੇ ਪਸੰਦ ਕੀਤੇ ਜਾਂਦੇ ਹਨ।”
ਡਾਇਰੈਕਟਰ ਨੇ ਦੱਸਿਆ ਕਿ ਉਸ ਦੇ ਭਵਿੱਖ ਦੇ ਫ਼ਿਲਮ ਪ੍ਰੋਜੈਕਟ ਵਾਤਾਵਰਣ ਅਤੇ ਮਹਿਲਾਵਾਂ ਨਾਲ ਜੁੜੇ ਮੁੱਦਿਆਂ 'ਤੇ ਧਿਆਨ ਕੇਂਦ੍ਰਿਤ ਕਰ ਸਕਦੇ ਹਨ ਜਦ ਕਿ ਚੰਗੀਆਂ ਕਹਾਣੀਆਂ ਸੁਣਾਉਂਦਿਆਂ ਹੋਇਆਂ ਇਨ੍ਹਾਂ ਵੱਲ ਵਧੇਰੇ ਧਿਆਨ ਦੇਣ ਦੀ ਜ਼ਰੂਰਤ ਹੈ।
ਫਿਲਮ ਮੇਘਮੱਲਾਰ ਇੱਕ ਸੂਬਾਈ ਕਸਬੇ ਦੇ ਇੱਕ ਸਰਕਾਰੀ ਕਾਲਜ ਦੇ ਕੈਮਿਸਟਰੀ ਅਧਿਆਪਕ ਨੂਰੁਲ ਹੁੱਡਾ ਦੀ ਕਹਾਣੀ ਹੈ। ਉਸ ਦੀ ਮੱਧ ਸ਼੍ਰੇਣੀ ਦੀ ਹੋਂਦ ਉਸ ਦੀ ਪਤਨੀ ਅਸਮਾ ਅਤੇ 5 ਸਾਲ ਦੀ ਬੇਟੀ ਸੁਧਾ ਦੇ ਦੁਆਲੇ ਘੁੰਮਦੀ ਹੈ। ਉਨ੍ਹਾਂ ਦੇ ਨਾਲ ਇੱਕ ਹੋਰ ਵਿਅਕਤੀ ਰਹਿੰਦਾ ਹੈ, ਮਿੰਟੂ, ਅਸਮਾ ਦਾ ਭਰਾ। ਅਚਾਨਕ ਇੱਕ ਸਵੇਰ ਉਨ੍ਹਾਂ ਨੂੰ ਪਤਾ ਲੱਗਿਆ ਕਿ ਮਿੰਟੂ ਕਿਸੇ ਨੂੰ ਦੱਸੇ ਬਿਨਾਂ, ਆਜ਼ਾਦੀ ਘੁਲਾਟੀਆਂ ਵਿਚ ਸ਼ਾਮਲ ਹੋਣ ਲਈ ਚਲਾ ਗਿਆ ਹੈ। ਭਾਰੀ ਬਾਰਸ਼ ਦੀ ਇੱਕ ਰਾਤ ਵਿੱਚ, ਆਜ਼ਾਦੀ ਘੁਲਾਟੀਆਂ ਨੇ ਕਾਲਜ ਕੈਂਪਸ ਵਿੱਚ ਸਥਿਤ ਪਾਕਿਸਤਾਨੀ ਫ਼ੌਜੀ ਕੈਂਪ ‘ਤੇ ਹਮਲਾ ਕਰ ਦਿੱਤਾ। ਜਵਾਬੀ ਕਾਰਵਾਈ ਵਿੱਚ ਫ਼ੌਜ ਨੂਰੁਲ ਹੁੱਡਾ ਨੂੰ ਆਪਣੀ ਹਿਰਾਸਤ ਵਿੱਚ ਲੈਣ ਲਈ ਆਉਂਦੀ ਹੈ। ਨੂਰੁਲ ਹੁੱਡਾ ਕੈਦ ਵਿੱਚ ਰਹਿੰਦਿਆਂ ਮਾਰਿਆ ਜਾਂਦਾ ਹੈ, ਜਦ ਕਿ ਉਸ ਦਾ ਪਰਿਵਾਰ ਦੁੱਖੀ ਹਿਰਦੇ ਨਾਲ ਦੁੱਖ ਝੱਲਣ ਲਈ ਜਿਉਂਦਾ ਰਹਿੰਦਾ ਹੈ।
https://youtu.be/e36dVdMTYjM
ਰਾਸ਼ਟਰਪਤੀ ਸਕੱਤਰੇਤ
ਪ੍ਰੈੱਸ ਕਮਿਊਨੀਕ
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀ ਰਾਮਨਾਥ ਕੋਵਿੰਦ ਨੇ ਨਾਗਾਲੈਂਡ ਦੇ ਰਾਜਪਾਲ ਸ਼੍ਰੀ ਪਦਮਨਾਭ ਬਾਲਕ੍ਰਿਸ਼ਨ ਅਚਾਰੀਆ,  ਨੂੰ ਮਣੀਪੁਰ ਦੀ ਰਾਜਪਾਲ ਡਾ. ਨਜਮਾਏ ਹੈਪਤੁੱਲਾ ਦੀ ਗੈਰਹਾਜ਼ਰੀ/ਛੁੱਟੀ ਦੌਰਾਨ ਆਪਣੇ ਕਾਰਜਭਾਰ ਤੋਂ ਇਲਾਵਾ ਮਣੀਪੁਰ ਦੇ ਰਾਜਪਾਲ ਦਾ ਵਾਧੂ ਕਾਰਜਭਾਰ ਸੌਂਪਿਆ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 153.80 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 85 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 96.01% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 1,94,720 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 9,55,319
ਸਪਤਾਹਿਕ ਪਾਜ਼ਿਟਿਵਿਟੀ ਦਰ 9.82%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 85 ਲੱਖ  ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 153.80 ਕਰੋੜ  ਤੋਂ ਅਧਿਕ ਹੋ ਗਈ।
ਇਹ ਉਪਲਬਧੀ 1,64,73,522 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ। ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,89,399
|
|
ਦੂਸਰੀ ਖੁਰਾਕ
|
|
97,56,646
|
|
ਪ੍ਰੀਕੌਸ਼ਨ ਡੋਜ਼
|
|
9,19,729
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,87,898
|
|
ਦੂਸਰੀ ਖੁਰਾਕ
|
|
1,70,01,530
|
|
ਪ੍ਰੀਕੌਸ਼ਨ ਡੋਜ਼
|
|
4,90,048
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
2,82,74,847
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
51,82,89,584
|
|
ਦੂਸਰੀ ਖੁਰਾਕ
|
|
35,80,10,162
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
19,66,15,970
|
|
ਦੂਸਰੀ ਖੁਰਾਕ
|
|
15,78,39,633
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,25,47,749
|
|
2nd Dose
ਦੂਸਰੀ ਖੁਰਾਕ
|
|
9,90,09,067
|
|
ਪ੍ਰੀਕੌਸ਼ਨ ਡੋਜ਼
|
|
4,75,938
|
|
ਪ੍ਰੀਕੌਸ਼ਨ ਡੋਜ਼
|
|
18,85,715
|
|
ਕੁੱਲ
|
|
1,53,80,08,200
ਪਿਛਲੇ 24 ਘੰਟਿਆਂ ਵਿੱਟ 60,405 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 3,46,30,536 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 96.01% ਹੋ ਗਈ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 1,94,720 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 9,55,319 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 2.65% ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 17,61,900 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 69.52 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਟੈਸਟ ਸਮਰੱਥਾ ਵਧਾਈ ਗਈ ਹੈ, ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 9.82% ਹੈ, ਰੋਜ਼ਾਨਾ ਤੌਰ ‘ਤੇ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 11.05% ਹੈ।
ਸੱਭਿਆਚਾਰ ਮੰਤਰਾਲਾ
ਸੰਸਕ੍ਰਿਤੀ ਰਾਜ ਮੰਤਰੀ ਸ਼੍ਰੀ ਅਰਜੁਨ ਰਾਮ ਮੇਘਵਾਲ ਨੇ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ -22ਵਾਂ ਭਾਰਤ ਰੰਗ ਮਹੋਤਸਵ 2022 ਦਾ ਉਦਘਾਟਨ ਕੀਤਾ
ਐੱਨਐੱਸਡੀ ਨੂੰ ਗੁਮਨਾਮ ਨਾਇਕਾਂ ਨਾਲ ਜੁੜੀਆਂ ਘਟਨਾਵਾਂ ‘ਤੇ ਅਧਾਰਿਤ ਨਾਟਕ ਤਿਆਰ ਕਰਨਾ ਚਾਹੀਦਾ ਅਤੇ ਦੇਸ਼ ਦੇ ਨਾਗਰਿਕਾਂ ਦੇ ਸਾਹਮਣੇ ਉਨ੍ਹਾਂ ਦੇ ਸਾਹਸ ਅਤੇ ਬਹਾਦੁਰੀ ਦੀਆਂ ਗਾਥਾਵਾਂ ਨਾਲ ਜਾਣੂ ਕਰਵਾਉਣਾ ਚਾਹੀਦਾ: ਸ਼੍ਰੀ ਅਰਜੁਨ ਰਾਮ ਮੇਘਵਾਲ
ਭਾਰਤ ਸਰਕਾਰ ਦਾ ਸੰਸਕ੍ਰਿਤੀ ਮੰਤਰਾਲੇ ਭਾਰਤ ਦੀ ਆਜ਼ਾਦੀ ਕੇ 75ਵੇਂ ਸਾਲ ਨੂੰ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਰੂਪ ਵਿੱਚ ਮਨਾ ਰਿਹਾ ਹੈ। ਇਸ ਅਵਸਰ ‘ਤੇ ਨੈਸ਼ਨਲ ਸਕੂਲ ਆਵ੍ ਡਰਾਮਾ , ਨਵੀਂ ਦਿੱਲੀ ਵੱਲੋਂ 16 ਜੁਲਾਈ ਤੋਂ 14 ਅਗਸਤ 2022 ਤੱਕ “ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ- 22ਵਾਂ ਭਾਰਤ ਰੰਗ ਮਹੋਤਸਵ, 2022 ” ਨਾਮਕ ਇੱਕ ਉਤਸਵ ਆਯੋਜਿਤ ਕੀਤਾ ਜਾ ਰਿਹਾ ਹੈ,
ਜੋ ਸਾਡੇ ਆਜ਼ਾਦੀ ਸੈਨਾਨੀਆਂ ਨੂੰ ਯਾਦ ਕਰਨ ਅਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕਰਨ ਲਈ “ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ 2022” ਦੇ ਤਹਿਤ ਕੀਤਾ ਜਾ ਰਿਹਾ ਹੈ। ਭਾਰਤ ਸਰਕਾਰ ਦੇ ਸੰਸਦੀ ਮਾਮਲੇ ਅਤੇ ਸੰਸਕ੍ਰਿਤੀ ਰਾਜ ਮੰਤਰੀ ਸ਼੍ਰੀ ਅਰਜੁਨ ਰਾਮ ਮੇਘਵਾਲ ਨੇ ਇਸ ਉਤਸਵ ਦੇ ਸ਼ੁਰੂਆਤੀ ਪ੍ਰੋਗਰਾਮ ਦਾ ਉਦਘਾਟਨ ਕੀਤਾ। ਪਦਮ ਸ਼੍ਰੀ ਨਾਲ ਸਨਮਾਨਿਤ ਅਤੇ ਪ੍ਰਸਿੱਧ ਭਾਰਤੀ ਲੋਕ ਗਾਇਕਾ ਸੁਸ਼੍ਰੀ ਮਾਲਿਨੀ ਅਵਸਥੀ ਅਤੇ ਸ਼੍ਰੀ ਅਰਵਿੰਦ ਕੁਮਾਰ ਅਤੇ ਸੰਸਕ੍ਰਿਤੀ ਮੰਤਰਾਲੇ ਦੇ ਡਾਇਰੈਕਟਰ ਵੀ ਇਸ ਅਵਸਰ ਤੇ ਉਪਸਥਿਤੀ ਲੋਕਾਂ ਵਿੱਚ ਸ਼ਾਮਲ ਸਨ।
ਇਸ ਅਵਸਰ ‘ਤੇ ਆਪਣੇ ਸੰਬੋਧਨ ਵਿੱਚ ਸ਼੍ਰੀ ਅਰਜੁਨ ਰਾਮ ਮੇਘਵਾਲ ਨੇ ਕਿਹਾ ਕਿ ਆਜ਼ਾਦੀ ਸੰਗ੍ਰਾਮ ਦੇ ਕਈ ਗੁਮਨਾਮ ਨਾਇਕ ਹਨ ਜਿਨ੍ਹਾਂ ਨੇ ਆਜ਼ਾਦੀ ਅੰਦੋਲਨ ਵਿੱਚ ਸਰਗਰਮ ਰੂਪ ਤੋਂ ਹਿੱਸਾ ਲਿਆ ਹੈ ਫਿਰ ਵੀ ਉਹ ਸਾਡੇ ਆਜ਼ਾਦੀ ਸੰਗ੍ਰਾਮ ਦੇ ਇਤਿਹਾਸ ਦਾ ਹਿੱਸਾ ਨਹੀਂ ਬਣ ਸਕੇ ਹਨ। ਇੱਕ ਉਦਾਹਰਣ ਦਿੰਦੇ ਹੋਏ ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਸਾਲ 1913 ਵਿੱਚ ਮਾਨਗੜ੍ਹ ਵਿੱਚ ਉਸ ਖੇਤਰ ਦੀਆਂ ਜਨਜਾਤੀਆਂ ਨੂੰ ਬੇਰਹਿਮੀ ਨਾਲ ਪਰੇਸ਼ਾਨ ਕੀਤਾ ਗਿਆ ਅਤੇ ਮਾਰ ਦਿੱਤਾ ਗਿਆ
ਲੇਕਿਨ ਅਧਿਕਾਂਸ਼ ਲੋਕ ਇਸ ਘਟਨਾ ਨਾਲ ਚੰਗੀ ਤਰ੍ਹਾਂ ਨਾਲ ਜਾਣੂ ਨਹੀ ਹਨ। ਉਨ੍ਹਾਂ ਨੇ ਕਿਹਾ ਕਿ ਥਿਏਟਰ ਕਾਰਜਕਰਤਾਵਾਂ ਅਤੇ ਨੈਸ਼ਨਲ ਸਕੂਲ ਆਵ੍ ਡਰਾਮਾ ਨੂੰ ਉਨ੍ਹਾਂ ਘਟਨਾਵਾਂ ਤੇ ਅਧਾਰਿਤ ਨਾਟਕ ਤਿਆਰ ਕਰਨ ਲਈ ਅੱਗੇ ਆਉਣਾ ਚਾਹੀਦਾ ਹੈ ਤਾਕਿ ਦੇਸ਼ ਭਰ ਵਿੱਚ ਅਜਿਹੇ ਨਾਇਕਾਂ ਬਾਰੇ ਨਾਗਰਿਕਾਂ ਨੂੰ ਜਾਗਰੂਕ ਕੀਤਾ ਜਾ ਸਕੇ ਅਤੇ ਉਨ੍ਹਾਂ ਦੀ ਬਹਾਦੁਰੀ ਅਤੇ ਸਾਹਸ ਦੀਆਂ ਗਾਥਾਵਾਂ ਨਾਲ ਜਾਣੂ ਕਰਵਾਇਆ ਜਾ ਸਕੇ।
ਸੁਸ਼੍ਰੀ ਮਾਲਿਨੀ ਅਵਸਥੀ ਨੇ ਆਪਣੇ ਸੰਬੋਧਨ ਵਿੱਚ ਸੁਤੰਤਰਤਾ ਸੈਨਾਨੀਆਂ ਦੀ ਪ੍ਰਸ਼ੰਸਾ ਵਿੱਚ ਭਾਰਤ ਦੇ ਵੱਡੇ ਹਿੱਸੇ ਵਿੱਚ ਗਾਏ ਜਾਣ ਵਾਲੇ ਵੱਖ-ਵੱਖ ਲੋਕ ਗੀਤਾਂ ਬਾਰੇ ਦੱਸਿਆ। ਅਜਿਹੇ ਕਈ ਗੀਤਾਂ ਨੂੰ ਬ੍ਰਿਟਿਸ਼ ਸਰਕਾਰ ਨੇ ਪ੍ਰਤੀਬੰਧਿਤ ਕਰ ਦਿੱਤਾ ਸੀ ਲੇਕਿਨ ਲੋਕ ਕਲਾਕਾਰ ਉਨ੍ਹਾਂ ਨੂੰ ਗਾਉਂਦੇ ਰਹੇ ਅਤੇ ਇਸ ਤਰ੍ਹਾਂ ਗੁਮਨਾਮ ਨਾਇਕਾਂ ਦੀਆਂ ਗਾਥਾਵਾਂ ਨੂੰ ਅਗਲੀ ਪੀੜੀ ਤੱਕ ਲੈ ਗਏ। ਨੈਸ਼ਨਲ ਸਕੂਲ ਡਰਾਮਾ ਦੇ ਪ੍ਰਧਾਨ ਪ੍ਰੋ.  ਰਮੇਸ਼ ਚੰਦਰ ਗੌਰ ਨੇ ਪ੍ਰੋਗਰਾਮ ਦੀ ਪ੍ਰਧਾਨਗੀ ਕੀਤੀ।
ਉਦਘਾਟਨ ਸਮਾਰੋਹ ਦੇ ਬਾਅਦ ਸ਼੍ਰੀ ਬੰਸੀ ਕੌਲ ਦੁਆਰਾ ਨਿਰਦਸ਼ਿਤ ਨਾਟਕ “ਅਰਣਯਧਿਪਤੀ ਤਾਂਤਿਯਾ ਮਾਮਾ” ਦਾ ਮੰਚਨ ਕੀਤਾ ਗਿਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕੋਵਿਡ–19 ਦੀ ਵੈਕਸੀਨ ਡਿਲਿਵਰੀ, ਵੰਡ ਤੇ ਪ੍ਰਸ਼ਾਸਨ ਦੀਆਂ ਤਿਆਰੀਆਂ ਦੀ ਸਮੀਖਿਆ ਕੀਤੀ
ਡਾਟਾ ਬੇਸ, ਕੋਲਡ ਚੇਨ ਵਿੱਚ ਵਾਧੇ ਅਤੇ ਆਵਾਜਾਈ ਦੇ ਪ੍ਰਬੰਧ ਤਿਆਰ ਕੀਤੇ ਜਾ ਰਹੇ ਹਨ
ਵੈਕਸੀਨ ਦੀ ਡਿਲਿਵਰੀ ਤੇ ਨਿਗਰਾਨੀ ਲਈ ਸਾਰੀਆਂ ਸਬੰਧਿਤ ਧਿਰਾਂ ਦੀ ਸਲਾਹ ਨਾਲ ਡਿਜੀਟਲ ਪਲੈਟਫ਼ਾਰਮ ਤਿਆਰ ਕੀਤਾ ਗਿਆ ਹੈ ਤੇ ਉਸ ਦਾ ਪਰੀਖਣ ਕੀਤਾ ਗਿਆ ਹੈ
ਕੋਵਿਡ–19 ਟੀਕਾਰਣ ਲਈ ਤਰਜੀਹੀ ਸਮੂਹਾਂ ਜਿਵੇਂ ਸਿਹਤ ਕਰਮਚਾਰੀਆਂ, ਮੋਹਰੀ ਕਰਮਚਾਰੀਆਂ ਤੇ ਅਸੁਰੱਖਿਅਤ ਸਮੂਹਾਂ ਦੀ ਸ਼ਨਾਖ਼ਤ ਕੀਤੀ ਜਾ ਰਹੀ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕੋਵਿਡ–19 ਵੈਕਸੀਨ ਦੀ ਡਿਲਿਵਰੀ, ਵੰਡ ਤੇ ਪ੍ਰਸ਼ਾਸਨ ਦੀਆਂ ਤਿਆਰੀਆਂ ਦੀ ਸਮੀਖਿਆ ਕੀਤੀ। ਪ੍ਰਧਾਨ ਮੰਤਰੀ ਨੇ ਨਵੇਂ ਖੋਜਕਾਰਾਂ, ਵਿਗਿਆਨੀਆਂ, ਸਿੱਖਿਆ ਸ਼ਾਸਤਰੀਆਂ, ਫ਼ਾਰਮਾ–ਕੰਪਨੀਆਂ ਦੁਆਰਾ ਵੈਕਸੀਨਾਂ ਵਿਕਸਿਤ ਕਰਨ ਦੇ ਉਨ੍ਹਾਂ ਦੇ ਯਤਨਾਂ ਦੀ ਸ਼ਲਾਘਾ ਕਰਦਿਆਂ ਹਦਾਇਤ ਕੀਤੀ ਕਿ ਵੈਕਸੀਨ ਦੀ ਖੋਜ, ਵਿਕਾਸ ਤੇ ਨਿਰਮਾਣ ਦੀ ਸੁਵਿਧਾ ਲਈ ਹਰ ਸੰਭਵ ਕੀਤਾ ਜਾਣਾ ਚਾਹੀਦਾ ਹੈ।
ਭਾਰਤ ’ਚ ਪੰਜ ਵੈਕਸੀਨਾਂ ਅਗਾਂਹਵਧੂ ਪੜਾਵਾਂ ’ਤੇ ਹਨ, ਜਿਨ੍ਹਾਂ ਵਿੱਚੋਂ ਚਾਰ ਗੇੜ II/III ’ਚ ਹਨ ਅਤੇ ਇੱਕ ਗੇੜ–I/II ’ਚ ਹੈ। ਬੰਗਲਾਦੇਸ਼, ਮਿਆਂਮਾਰ, ਕਤਰ, ਭੂਟਾਨ, ਸਵਿਟਜ਼ਰਲੈਂਡ, ਬਹਿਰੀਨ, ਆਸਟ੍ਰੀਆ ਤੇ ਦੱਖਣੀ ਕੋਰੀਆ ਜਿਹੇ ਦੇਸ਼ਾਂ ਨੇ ਭਾਰਤੀ ਵੈਕਸੀਨਾਂ ਨੂੰ ਵਿਕਸਿਤ ਤੇ ਫਿਰ ਉਨ੍ਹਾਂ ਦੀ ਵਰਤੋਂ ਕਰਨ ਲਈ ਭਾਈਵਾਲੀ ਵਿੱਚ ਵੱਡੀ ਦਿਲਚਸਪੀ ਦਿਖਾਈ ਹੈ।
ਵੈਕਸੀਨ ਦੇ ਪਹਿਲੇ ਉਪਲਬਧ ਮੌਕੇ ’ਤੇ ਹੀ ਪ੍ਰਬੰਧ ਦੇ ਯਤਨਾਂ ਵਜੋਂ ਸਿਹਤ–ਸੰਭਾਲ਼ ਖੇਤਰ ਦਾ ਡਾਟਾਬੇਸ ਤੇ ਮੋਹਰੀ ਕਰਮਚਾਰੀ, ਕੋਲਡ ਚੇਨਜ਼ ਦਾ ਵਾਧਾ ਤੇ ਸਿਰਿੰਜਾਂ, ਸੂਈਆਂ ਆਦਿ ਦੀ ਖ਼ਰੀਦ ਤਿਆਰੀ ਦੇ ਅਗਾਂਹ–ਵਧੂ ਪੜਾਵਾਂ ’ਤੇ ਹਨ।
ਇਸ ਟੀਕਾਕਰਣ ਦੀ ਸਪਲਾਈ–ਚੇਨ ਵਿੱਚ ਵਾਧਾ ਕੀਤਾ ਜਾ ਰਿਹਾ ਹੈ ਤੇ ਗ਼ੈਰ–ਵੈਕਸੀਨ ਸਪਲਾਈਜ਼ ਵਿੱਚ ਵਾਧਾ ਕੀਤਾ ਜਾ ਰਿਹਾ ਹੈ। ਇਸ ਟੀਕਾਕਰਣ ਪ੍ਰੋਗਰਾਮ ਦੀ ਸਿਖਲਾਈ ਤੇ ਲਾਗੂਕਰਣ ਵਿੱਚ ਮੈਡੀਕਲ ਤੇ ਨਰਸਿੰਗ ਵਿਦਿਆਰਥੀ ਤੇ ਅਧਿਆਪਕ–ਵਰਗ ਸ਼ਾਮਲ ਹੋਣਗੇ। ਅਜਿਹਾ ਹਰੇਕ ਕਦਮ ਸਥਿਰਤਾਪੂਰਬਕ ਚੁੱਕਿਆ ਜਾ ਰਿਹਾ ਹੈ ਕਿ ਤਾਂ ਜੋ ਤਰਜੀਹੀਕਰਣ ਦੇ ਸਿਧਾਂਤਾਂ ਅਨੁਸਾਰ ਵੈਕਸੀਨਾਂ ਹਰੇਕ ਟਿਕਾਣੇ ਤੇ ਵਿਅਕਤੀ ਤੱਕ ਪਹੁੰਚਾਉਣਾ ਯਕੀਨੀ ਬਣਾਇਆ ਜਾ ਸਕੇ।
ਪ੍ਰਧਾਨ ਮੰਤਰੀ ਨੇ ਸਾਰੇ ਵੱਕਾਰੀ ਰਾਸ਼ਟਰੀ ਤੇ ਅੰਤਰਰਾਸ਼ਟੀ ਸੰਸਥਾਨਾਂ ਅਤੇ ਰੈਗੂਲੇਟਰਸ ਨਾਲ ਪੂਰਾ ਤਾਲਮੇਲ ਬਿਠਾ ਕੇ ਕੰਮ ਕਰਨ ਦੀ ਹਦਾਇਤ ਜਾਰੀ ਕੀਤੀ ਹੈ, ਤਾਂ ਜੋ ਭਾਰਤੀ ਖੋਜ ਤੇ ਰਿਮਾਣ ਵਿੱਚ ਸਖ਼ਤ ਤੇ ਉੱਚਤਮ ਵਿਸ਼ਵ–ਪੱਧਰੀ ਮਾਪਦੰਡ ਯਕੀਨੀ ਬਣਾਏ ਜਾ ਸਕਣ।
ਕੋਵਿਡ–19 ਲਈ ਵੈਕਸੀਨ ਪ੍ਰਸ਼ਾਸਨ ਬਾਰੇ ਮਾਹਿਰਾਂ ਦੇ ਰਾਸ਼ਟਰੀ ਸਮੂਹ  ਨੇ ਰਾਜ ਸਰਕਾਰਾਂ ਅਤੇ ਸਾਰੀਆਂ ਸਬੰਧਿਤ ਧਿਰਾਂ ਦੀ ਸਲਾਹ ਨਾਲ ਪਹਿਲੇ ਗੇੜ ਵਿੱਚ ਤਰਜੀਹੀ ਸਮੂਹਾਂ ਦੇ ਟੀਕਾਕਰਣ ਲਾਗੂਕਰਣ ਵਿੱਚ ਤੇਜ਼ੀ ਲਿਆਂਦੀ ਹੈ।
ਵੈਕਸੀਨ ਪ੍ਰਸ਼ਾਸਨ ਤੇ ਵੰਡ ਲਈ ਡਿਜੀਟਲ ਮੰਚ ਤਿਆਰ ਕੀਤਾ ਗਿਆ ਹੈ ਤੇ ਰਾਜ ਤੇ ਜ਼ਿਲ੍ਹਾ ਪੱਧਰ ਦੀਆਂ ਸਬੰਧਿਤ ਧਿਰਾਂ ਦੀ ਭਾਈਵਾਲੀ ਨਾਲ ਪਰੀਖਣ ਚੱਲ ਰਹੇ ਹਨ।
ਪ੍ਰਧਾਨ ਮੰਤਰੀ ਨੇ ਦਵਾਈ ਦੀ ਹੰਗਾਮੀ ਹਾਲਤ ਵਿੱਚ ਵਰਤੋਂ ਦੇ ਅਧਿਕਾਰ, ਨਿਰਮਾਣ ਅਤੇ ਖ਼ਰੀਦ ਜਿਹੇ ਪੱਖਾਂ ਦੀ ਸਮੀਖਿਆ ਕੀਤੀ। ਰਾਸ਼ਟਰੀ ਤੇ ਅੰਤਰਰਾਸ਼ਟਰੀ ਵੈਕਸੀਨ ਦੇ ਗੇੜ III ਦੇ ਪ੍ਰੀਖਣਾਂ ਦੇ ਨਤੀਜੇ ਆ ਗਏ ਹਨ, ਸਾਡੇ ਮਜ਼ਬੂਤ ਤੇ ਸੁਤੰਤਰ ਰੈਗੂਲੇਟਰ ਤੇਜ਼ੀ ਨਾਲ ਵਰਤੋਂ ਦੇ ਅਧਿਕਾਰ ਅਨੁਸਾਰ ਉਸ ਦਾ ਸਖ਼ਤੀ ਨਿਰੀਖਣ ਕਰਨਗੇ।
ਸਰਕਾਰ ਨੇ ਕੋਵਿਡ–19 ਟੀਕਾਕਰਣ ਦੀ ਖੋਜ ਤੇ ਵਿਕਾਸ ਵਿੱਚ ਮਦਦ ਲਈ ਕੋਵਿਡ ਸੁਰਕਸ਼ਾ ਮਿਸ਼ਨ ਅਧੀਨ 900 ਕਰੋੜ ਰੁਪਏ ਦੀ ਸਹਾਇਤਾ ਮੁਹੱਈਆ ਕਰਵਾਈ ਹੈ।
ਪ੍ਰਧਾਨ ਮੰਤਰੀ ਨੇ ਟੀਕਾਕਰਣ ਮੁਹਿੰਮ ਛੇਤੀ ਸ਼ੁਰੂ ਕਰਨ ਲਈ ਤੇਜ਼ ਰਫ਼ਤਾਰ ਨਾਲ ਰੈਗੂਲੇਟਰੀ ਪ੍ਰਵਾਨਗੀਆਂ ਤੇ ਸਮੇਂ–ਸਿਰ ਖ਼ਰੀਦ ਲਈ ਇੱਕ ਨਿਸ਼ਚਤ ਸਮਾਂ–ਬੱਧ ਯੋਜਨਾ ਉਲੀਕਣ ਦੀ ਹਦਾਇਤ ਜਾਰੀ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਵੈਕਸੀਨ ਵਿਕਾਸ ਦੇ ਵਿਆਪਕ ਯਤਨਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਇਸ ਗੱਲ ਉੱਤੇ ਜ਼ੋਰ ਦਿੱਤਾ ਕਿ ਮਹਾਮਾਰੀ ਕਿਉਂਕਿ ਹਾਲੇ ਵੀ ਲਗਾਤਾਰ ਜਾਰੀ ਹੈ, ਇਸ ਲਈ ਮਾਸਕ ਪਹਿਨਣ, ਦੂਰੀ ਬਣਾ ਕੇ ਰੱਖਣ ਤੇ ਸਾਫ਼–ਸਫ਼ਾਈ ਯਕੀਨੀ ਬਣਾਉਣ ਜਿਹੇ ਰੋਕਥਾਮ ਦੇ ਕਦਮਾਂ ਵਿੱਚ ਕਿਸੇ ਤਰ੍ਹਾਂ ਦੀ ਕੋਈ ਢਿੱਲ ਹਰਗਿਜ਼ ਨਾ ਰੱਖੀ ਜਾਵੇ।
ਇਸ ਬੈਠਕ ਵਿੱਚ ਪ੍ਰਧਾਨ ਮੰਤਰੀ ਦੇ ਪ੍ਰਿੰਸੀਪਲ ਸਕੱਤਰ, ਕੈਬਨਿਟ ਸਕੱਤਰ, ਮੈਂਬਰ  ਨੀਤੀ ਆਯੋਗ, ਪ੍ਰਿੰਸੀਪਲ ਵਿਗਿਆਨਕ ਸਲਾਹਕਾਰ, ਸਕੱਤਰ ਸਿਹਤ, ਡਾਇਰੈਕਟਰ ਜਨਰਲ ਆਈਸੀਐੱਮਆਰ, ਪ੍ਰਧਾਨ ਮੰਤਰੀ ਦਫ਼ਤਰ ਦੇ ਅਧਿਕਾਰੀ ਤੇ ਭਾਰਤ ਸਰਕਾਰ ਦੇ ਸਬੰਧਿਤ ਵਿਭਾਗਾਂ ਦੇ ਸਕੱਤਰ ਸ਼ਾਮਲ ਹੋਏ।
ਪ੍ਰਧਾਨ ਮੰਤਰੀ ਦਫਤਰ
ਡਿਜੀਟਲ ਲਾਇਬ੍ਰੇਰੀ ਗਿਆਨ ਕੇਂਦਰ ਨਾਲ ਬੱਚਿਆਂ ਨੂੰ ਪ੍ਰਤੀਯੋਗੀ ਪਰੀਖਿਆਵਾਂ ਵਿੱਚ ਬਹੁਤ ਲਾਭ ਹੋਵੇਗਾ:ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਡਿਜੀਟਲ ਲਾਇਬ੍ਰੇਰੀ ਗਿਆਨ ਕੇਂਦਰ ਨਾਲ ਬੱਚਿਆਂ ਨੂੰ ਪ੍ਰਤੀਯੋਗੀ ਪਰੀਖਿਆਵਾਂ ਵਿੱਚ ਬਹੁਤ ਲਾਭ ਹੋਵੇਗਾ।
ਪ੍ਰਧਾਨ ਮੰਤਰੀ ਨੇ ਜੈਪੁਰ ਗ੍ਰਾਮੀਣ ਤੋਂ ਸਾਂਸਦ ਸ਼੍ਰੀ ਰਾਜਯਵਰਧਨ ਸਿੰਘ ਰਾਠੌਰ ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ ਟਵੀਟ ਕੀਤਾ:
“इस पहल से बच्चों को प्रतियोगी परीक्षाओं में बहुत लाभ होगा।”
“ਇਸ ਪਹਿਲ ਨਾਲ ਬੱਚਿਆਂ ਨੂੰ ਪ੍ਰਤੀਯੋਗੀ ਪਰੀਖਿਆਵਾਂ ਵਿੱਚ ਬਹੁਤ ਲਾਭ ਹੋਵੇਗਾ।”
ਸੈਰ ਸਪਾਟਾ ਮੰਤਰਾਲਾ
ਟੂਰਿਸਟ ਮੰਤਰਾਲੇ ਨੇ ਦੇਸ਼ ਵਿੱਚ ਮੈਡੀਕਲ ਟੂਰਿਜ਼ਮ ਨੂੰ ਹੁਲਾਰਾ ਦੇਣ ਦੇ ਲਈ ਮੈਡੀਕਲ ਅਤੇ ਵੈਲਨੈੱਸ ਟੂਰਿਜ਼ਮ ਦੇ ਲਈ ਇੱਕ ਰਾਸ਼ਟਰੀ ਕਾਰਜਨੀਤੀ ਅਤੇ ਰੂਪ-ਰੇਖਾ ਤਿਆਰ ਕੀਤੀ
ਟੂਰਿਸਟ ਮੰਤਰਾਲੇ ਨੇ ਦੇਸ਼ ਵਿੱਚ ਮੈਡੀਕਲ ਟੂਰਿਜ਼ਮ ਨੂੰ ਹੁਲਾਰਾ ਦੇਣ ਦੇ ਲਈ ਮੈਡੀਕਲ ਅਤੇ ਵੈਲਨੈੱਸ ਟੂਰਿਜ਼ਮ ਦੇ ਲਈ ਇੱਕ ਰਾਸ਼ਟਰੀ ਕਾਰਜਨੀਤੀ ਅਤੇ ਰੂਪ-ਰੇਖਾ ਤਿਆਰ ਕੀਤੀ ਹੈ। ਇਸ ਕਾਰਜਨੀਤੀ ਵਿੱਚ ਨਿਮਨਲਿਖਿਤ ਪ੍ਰਮੁੱਖ ਥੰਮ੍ਹਾਂ ਦੀ ਪਹਿਚਾਣ ਕੀਤੀ ਗਈ ਹੈ :
-
ਇੱਕ ਵੈਲਨੈੱਸ ਡੈਸਟੀਨੇਸ਼ਨ ਦੇ ਰੂਪ ਵਿੱਚ ਭਾਰਤ ਦੇ ਲਈ ਇੱਕ ਬ੍ਰਾਂਡ ਵਿਕਸਿਤ ਕਰਨਾ
-
ਮੈਡੀਕਲ ਤੇ ਵੈਲਨੈੱਸ ਟੂਰਿਜ਼ਮ ਦੇ ਲਈ ਈਕੋਸਿਸਟਮ ਨੂੰ ਮਜ਼ਬੂਤ ਬਣਾਉਣਾ
-
ਔਨਲਾਈਨ ਮੈਡੀਕਲ ਵੈਲਿਊ ਟ੍ਰੈਵਲ  ਪੋਰਟਲ ਦੀ ਸਥਾਪਨਾ ਦੇ ਦੁਆਰਾ ਡਿਜੀਟਲੀਕਰਨ ਵਿੱਚ ਸਮਰੱਥ ਬਣਾਉਣਾ
-
ਮੈਡੀਕਲ ਵੈਲਿਊ ਟ੍ਰੈਵਲ ਦੇ ਲਈ ਪਹੁੰਚ ਵਿੱਚ ਵਾਧਾ
-
ਵੈਲਨੈੱਸ ਟੂਰਿਜ਼ਮ ਨੂੰ ਹੁਲਾਰਾ ਦੇਣਾ
-
ਸ਼ਾਸਨ ਤੇ ਸੰਸਥਾਗਤ ਫਰੇਮਵਰਕ
ਭਾਰਤ ਸਰਕਾਰ ਨੇ 30.11.2016 ਨੂੰ ਕੈਬਨਿਟ ਦੇ ਅਨੁਮੋਦਨ ਦੇ ਅਨੁਸਾਰ ਈ-ਟੂਰਿਸਟ ਵੀਜ਼ਾ ਸਕੀਮ ਨੂੰ ਉਦਾਰ ਬਣਾਇਆ ਤੇ ਈ-ਟੂਰਿਸਟ ਵੀਜ਼ਾ  ਸਕੀਮ ਦਾ ਨਾਮ ਬਦਲ ਕੇ ਈ-ਵੀਜ਼ਾ ਸਕੀਮ ਕੀਤਾ ਗਿਆ ਅਤੇ ਵਰਤਮਾਨ ਵਿੱਚ ਇਸ ਵਿੱਚ ਈ-ਵੀਜ਼ਾ ਦੇ ਉਪ-ਵਰਗਾਂ ਦੇ ਰੂਪ ਵਿੱਚ ਈ-ਮੈਡੀਕਲ ਵੀਜ਼ਾ ਤੇ ਈ-ਮੈਡੀਕਲ ਅਟੈਂਡੈਂਟ ਵੀਜ਼ਾ ਹੈ।
ਈ-ਮੈਡੀਕਲ ਵੀਜ਼ਾ ਦੇ ਮਾਮਲੇ ਵਿੱਚ ਤੇ ਈ-ਮੈਡੀਕਲ ਅਟੈਂਡੈਂਟ ਵੀਜ਼ਾ ਦੇ ਲਈ, ਟ੍ਰਿਪਲ ਐਂਟਰੀ ਦੀ ਅਨੁਮਤੀ ਹੈ ਅਤੇ ਸਬੰਧਿਤ ਖੇਤਰੀ ਰਜਿਸਟ੍ਰੇਸ਼ਨ ਅਧਿਕਾਰੀ / ਵਿਦੇਸ਼ੀ ਰਜਿਸਟ੍ਰੇਸ਼ਨ ਅਧਿਕਾਰੀ  ਦੁਆਰਾ ਹਰੇਕ ਮਾਮਲੇ ਦੀ ਯੋਗਤਾ ਦੇ ਅਧਾਰ ‘ਤੇ 6 ਮਹੀਨੇ ਦਾ ਵਿਸਤਾਰ ਦਿੱਤਾ ਜਾ ਸਕਦਾ ਹੈ। ਮੈਡੀਕਲ ਅਟੈਂਡੈਂਟ ਵੀਜ਼ਾ ਮੂਲ ਈ-ਵੀਜ਼ਾ ਧਾਰਕ ਦੀ ਵੈਧਤਾ ਦੇ ਨਾਲ ਕੋ-ਟਰਮਿਨਸ ਸੀ।
ਇਸ ਦੇ ਇਲਾਵਾ, ਜਿਵੇਂ ਕਿ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ ਦੁਆਰਾ ਦੱਸਿਆ ਗਿਆ ਹੈ, ਇਹ ਦੇਸ਼ ਵਿੱਚ ਮੈਡੀਕਲ ਵੈਲਿਊ ਟੂਰਿਜ਼ਮ ਨੂੰ ਹੁਲਾਰਾ ਦੇਣ ਦੇ ਲਈ ਹੋਰ ਮੰਤਰਾਲਿਆਂ ਤੇ ਹਿਤਧਾਰਕਾਂ ਦੇ ਨਾਲ ਤਾਲਮੇਲ ਕਰ ਰਿਹਾ ਹੈ। ਸੈਕਟਰ ਵਿੱਚ ਚੁਣੌਤੀਆਂ ਤੇ ਅਵਸਰਾਂ ਦੀ ਪਹਿਚਾਣ ਕਰਨ ਦੇ ਲਈ ਸਬੰਧਿਤ ਮੰਤਰਾਲਿਆਂ, ਹਸਪਤਾਲਾਂ, ਐੱਮਟੀਵੀ ਸੁਗਮਕਰਤਾਵਾਂ, ਬੀਮਾ ਕੰਪਨੀਆਂ ਤੇ ਐੱਨਏਬੀਐੱਚ ਆਦਿ ਦੇ ਨਾਲ ਹਿਤਧਾਰਕ ਵਿਚਾਰ-ਵਟਾਂਦਰੇ ਦੇ ਕਈ ਦੌਰ ਆਯੋਜਿਤ ਕੀਤੇ ਗਏ ਹਨ।
ਟੂਰਿਜ਼ਮ ਮੰਤਰੀ, ਸ਼੍ਰੀ ਜੀ ਕਿਸ਼ਨ ਰੈੱਡੀ ਦੁਆਰਾ ਅੱਜ ਲੋਕ ਸਭਾ ਵਿੱਚ ਇਹ ਜਵਾਬ ਦਿੱਤਾ ਗਿਆ।